কলকাতা লিগে এ বার মোহনবাগান এখনও পর্যন্ত গোল করেছে ২৫টি। যার মধ্যে ১৬ টি গোলই করেছেন এই দুই আফ্রিকার ফুটবলার। ডিকার গোল দশটি। হেনরি ছ’টি। দু’জনেই আক্রমণ গড়া ও গোল করা এই দুই কাজেই দক্ষ। বিপক্ষের রক্ষণে সব সময় একে অপরকে সাহায়্য করতে কাছাকাছি থাকেন। ক্রস থেকে গোল করতে দক্ষ। কোনাকুনি দৌড়ে ঢুকে পড়েন বিপক্ষ রক্ষণে। বক্সের বাইরে থেকে জোরালো শট কিংবা বক্সের মধ্যে হেডে গোল করতে পারেন। গোলের জন্য সব সময় বক্সের আশেপাশে শিকারি বিড়ালের মতো ওঁত পেতে থাকেন। যার নিট ফল এই ১৬ গোল।